สวัสดีค่ะดิฉันมีอาการปวดๆช่วงบริเวณหน้าอกด้านซ้ายค่ะ ไหล่กับหลังด้านซ้ายก็ปวดตึงเช่นกัน ถ้าอยู่เฉยๆจะไม่รู้สึกค่ะ แต่ถ้าหัวเราะจะปวดๆหน้าอกด้านซ้ายทันที แบบนี้คือโรคหัวใจไหมคะคุณ รบกวนสอบถามหน่อยค่ะ
สวัสดีค่ะ unnyne,อาการเจ็บหน้าอกด้านซ้าย เวลาที่หัวเราะ ดังกล่าว อาจเกิดจาก1.การบาดเจ็บที่กล้ามเนื้อบริเวณหน้าอก จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใด นอกจากนี้อาจเกิดจากการไอเรื้อรัง การเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้นอาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าลึก ๆ ไอ หรือจาม รวมถึงการหัวเราะ ดังที่เล่ามา มักมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล้ายมีอะไรกดทับ และมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหว เช่นเดียวกับการบาดเจ็บที่กล้ามเนื้อบริเวณหน้าอก สาเหตุจะคล้ายกับการบาดเจ็บที่กล้ามเนื้อบริเวณหน้าอก นอกจากนี้ อาจเกิดจากเป็นโรคข้ออักเสบเรื้อรังบางชนิด เป็นเนื้องอกที่ข้อต่อ เป็นต้นนอกจากนี้ อาการเจ็บหน้าอก อาจเกิดจากโรคต่างๆ เช่นมีน้ำในช่องเยื่อหุ้มปอดช่องเยื่อหุ้มปอดมีอากาศเยื่อหุ้มปอดอักเสบ โรคหัวใจต่างๆ เช่นโรคหลอดเลือดหัวใจตีบ ซึ่งอาการคือจะเจ็บแน่นหน้าอกอย่างฉับพลันทันที อาจมีร้าวไปบริเวณกราม ไหล่ แขนได้ และจะมีอาการเหนื่อยร่วม โดยจะเกิดในขณะที่ออกแรงทำงาน เช่น ออกกำลังกาย ใช้แรงทำงานหนัก เป็นต้น อาากรปวดจะเป็นแบบรุนแรงจนต้องหยุดการทำกิจกรรมต่างๆ และนั่งพัก ซึ่งอาการก็จะค่อยๆ ดีขึ้นดังนั้นหากไม่มีอาการอื่นๆ ร่วม เช่น ไอ เหนื่อย หายใจเร็ว หายใจลำบาก ไข้ เป็นต้น รวมถึงมีอาการปวดตึงที่ไหล่กับหลังด้านซ้ายร่วม สาเหตุก็น่าจะเกิดจากกล้ามเนื้อหน้าอกหรือกระดูกซี่โครงอักเสบค่ะ ซึ่งการดูแลตนเอง ได้แก่ งดการใช้งานหนักต่างๆ เช่น ยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก ใช้การประคบร้อน หากปวดมาก อาจทานยา เช่นยาคลายกล้ามเนื้อยาแก้ปวดต่างๆ เช่นไดโลฟีแนค(diclofenac)ไพรอกซิแคม(piroxicam),เซเลโคซิบ(celecoxib) เป็นต้น หากอาการเจ็บหน้าอกไม่ดีขึ้น หรือมีอาการอื่นๆ นอกจากอาการเจ็บหน้าอก ควรไปพบแพทย์เพื่อตรวจหาสาเหตุเพิ่มเติมค่ะ